Document ID: /roh_data/filtered/fineweb-2-filterrobots_roh.jsonl.gz/60941

Beinvegni sin la pagina dil Forum cultural Breil
Preziai amitgs e fauturs dalla cultura, ei fa plascher che vus fageis viseta sin nossa pagina. Las ragischs dil plaid forum tonschan lunsch anavos tochen viaden el Temps roman. El forum s’entupavan ils burgheis per lur radunonzas, per far dertgira, per cumprar e vender e per sedivertir. Ei era pia ina plazza da gronda muntada. – E quei duei era nossa pagina esser: ina plattafuorma da s’entupar per s’informar cuort e bein pertuccont ils pli multifars fatgs da cultura en nossa vischnaunca. Ella duei denton era informar da baghetgs e schabetgs, dalla historia e da tut quei che ha far el pli vast senn dil plaid cun la cultura en general. Dasperas duei ella era porscher in tec divertiment, per exempel cun las poesias tschentadas all’entschatta da mintga capetel. Prendei e fuffergnei – ei vegn segir a semegliar cuort. Haveis vus ideas ni leis dar in resun? Sut impressum anfleis vus las adressas.
Cordials salids
il president Ciril Friberg